open-index/open-wikipedia-markdown huggingface dataset:
Félix Domínguez Cortiñas

**Félix Domínguez Cortiñas**, nado en Manzaneda en 1982, é un gandeiro e político galego de Anova-Irmandade Nacionalista.

## Traxectoria
Nas eleccións municipais do 2015 presentouse na lista de Son de Manzaneda-Anova, sen resultar elixido. Logo da marcha do alcalde David Rodríguez Estévez ao Parlamento de Galicia, entrou como concelleiro e foi elixido alcalde de Manzaneda o 12 de setembro de 2016. Nas eleccións municipais de 2019 encabezou a candidatura de Son de Manzaneda e perdeu a alcaldía en favor do PSdeG-PSOE.

## Notas
## Véxase tamén
### Outros artigos
* Eleccións municipais en Manzaneda

### Ligazóns externas 
* Entrevista en *La Voz de Galicia*
Guidance

***Guidance*** é o sexto álbum da banda estadounidense de post-metal Russian Circles, publicado o 5 de agosto de 2016 a través do selo Sargent House. O álbum foi gravado e producido por Kurt Ballou no God City Studio.

## Listaxe de cancións 
## Notas
The Supersonic Storybook

***The Supersonic Storybook*** é o terceiro álbum da banda estadounidense de rock alternativo Urge Overkill, publicado o 15 de marzo de 1991 a través do selo Touch and Go Records.

## Listaxe de cancións
Súria

**Súria** é un concello da provincia de Barcelona, en Cataluña, pertencente á comarca do Bages.

Tiña en 2014 unha poboación de 5.999 habitantes, agrupados a maioría deles na capital municipal. Hai no concello outra pequena localidade, El Fusteret, antiga colonia industrial.

Cabe destacar o seu castelo, a serra do Portell del Llop e a ermida de Sant Salvador Vell del Quer.

## Véxase tamén 
### Ligazóns externas 
*Sitio web do concello
Santa Eugènia de Nerellà

**Santa Eugènia de Nerellà** é unha entidade de poboación do concello de Bellver de Cerdanya (Cerdanya). A aldea atópase na vegueria de l'Alt Pirineu i Aran.

As vilas de Olià, Nas e **Santa Eugènia de Nerellà** son vilas irmás.

## Demografía 
No ano 2016, Santa Eugènia de Nerellà, tiña 12 habitantes.

## Igrexa de Santa Eugènia de Nerellà 
miniatura|179x179px|Torre da campá da Igrexa
esquerda|miniatura|179x179px|A Igrexa
A **Igrexa de Santa Eugènia de Nerellà**, é a principal atracción turística da aldea. Está datada do Século XI e aparece citado na ACCU para os S.IX-XX (*Neriniano*). Formou parte do *pagus Tollonensis.*

A torre da campá de catro niveis ten dezaoito metros de altura. A inclinación da campá forzou unha consolidación urxente. Ten o alcume de *"Torre de Pisa de la Cerdanya".*

Declarado Histórico-Artístico Monumento Nacional (MHAN) en 1984.

## Notas
Nas

**Nas** é unha pequena aldea que pertence ao concello de Bellver de Cerdanya (Cerdanya). A aldea atópase na vegueria de l'Alt Pirineu i Aran (Cataluña).

As aldeas de Olià, **Nas** e Santa Eugènia de Nerellà son vilas irmás. No ano 2018, Nas, tiña 6 habitantes.

## Situación 
Está situado na entrada do Parque Natural do Cadí-Moixeró. Depende da Igrexa de Santa Eugènia.

Na entrada da aldea de Nas, hai un miradoiro, dende onde se pode gozar dunha vista incrible dunha gran parte da Cerdanya.

## Notas
Bellver de Cerdanya

**Bellver de Cerdanya** é unha vila e concello da rexión deCerdanya.

## Entidades de poboación 
* Anes
* Baltarga
* Beders
* Bor
* Coborriu de Bellver
* Cortariu
* Cortàs
* Éller
* Nas
* Nèfol
* Olià
* Ordèn
* Pedra
* Pi
* Riu de Santa Maria
* Sant Martí dels Castells
* Santa Eugènia de Nerellà
* Santa Magdalena de Talló
* Talló
* Talltendre
* Vilella

## Historia e demografía 
O 1553 incorpora Nas e Ordèn; en 1717, Bor e Nèfol; en 1787, Beders e Santa Eugènia de Nerellà; en 1857, Baltarga, Cortàs, Olià, Pi, Pedra e Coborriu de Bellver; en 1965, Éller e Talltendre; en 1975, o Río de Pendís; e, en 1997, é discriminado Río de Pendís que leva o nome oficial de Río de Cerdanya.

A poboación do municipio, en xaneiro de 2011, foi de 2.260 habitantes, 1.175 homes e 1.085 mulleres, incluíndo os habitantes da cidade de Bellver e a de todos os áridos.

## Lugares de interese 
miniatura|Igrexa de Santa María e Sant Jaume
* Anes
* El barri antic
* Església de Santa Eugènia de Nerellà
* Capella de Sant Pere
* Capella de Sant Roc
* Cova d'Anes
* Les muralles
* Museu del Bosc
* Museu de la Ferreria de Pi
* Salzeda de Bellver de Cerdanya
* L'església de Sant Julià de Pedra
* L'església de Santa Eulàlia d'Éller
* Santa Maria de Talló
* L'església de Sant Iscle i Santa Victòria de Talltendre
* L'església de Sant Policarp de Cortàs
* L'església de Santa Maria i Sant Jaume
* La Torre de Cadell

## Notas
TNT (álbum)

***TNT*** é o terceiro álbum da banda estadounidense de post-rock Tortoise, publicado o 10 de marzo de 1998 a través do selo Thrill Jockey. "Jetty" é unha versión alternativa da canción de 1997 "La Jetée", do grupo irmán de Tortoise Isotope 217 (ámbolos dous temas collen o seu nome da película experimental *La jetée*).

## Listaxe de cancións
Lorena Conde

**Lorena Conde Martínez**, nada en Ponte Sampaio o 22 de febreiro de 1980, é unha actriz, dramaturga e poeta galega.

## Traxectoria 
É licenciada en Filoloxía Hispánica e posgraduada en Arte Dramática pola Universidade de Santiago de Compostela. Así mesmo, é graduada Superior en Artes Aplicadas da Escultura pola EASD Mestre Mateo.

Comezou no teatro universitario, primeiro como actriz e máis tarde como directora. Dende 1999 traballa como actriz en varias compañías galegas. A partir do ano ano 2000 comezou a traballar como directoras de compañías teatrais como Captatio Benevolentiae, Enlata Teatro, ou Farrapo Teatro. En 2013 foi cofundadora de Matrioshka Teatro, coa que gañou varios premios María Casares.

Na súa faceta de poeta, gañou a XVIII edición do Premio de poesía Miguel González Garcés (2016) co libro *Entullo*.

## Obras
### Poesía 
*[miniatura|Con [Baldo Ramos en Pontevedra, 31/05/2018]]*Entullo* (2017). Deputación da Coruña. ISBN 978-84-9812-299-2.
**O perfil da boca* (2020). Urutau.
**As puntas da louza. Cancioneiro popular de labor* (2021)*.* Allariz*:* Aira Editorial, colección ‘Fina Rei’ de poesía feminina. 66 páxs. ISBN 9788412263169.  Este libro é unha homenaxe ás mans que traballan e ás que traballan coas mans. 
**Ave do paraíso* (2021). Apiario. 72 páxs. ISBN 987-84-947389-8-2. 

### Teatro 
* *Santa Inés* (2019). Urutau.

* *Festas de gardar. Díptico para a resistencia* (2023). Cuarto de Inverno.

## Premios 
* 2016: XVIII edición do premio de poesía Miguel González Garcés *
* 2020: XXXVI premio Cidade de Ourense de poesía por *As puntas da louza. Cancioneiro popular de labor*. 
* 2020: Premio Filomena Dato por *Ave do Paraíso''.

## Notas 
## Véxase tamén 
### Ligazóns externas 
* Ficha de Conde no sitio web de Matrioshka Teatro.
* 20pxPreséntase en Compostela o libro "Entullo" , de Lorena Conde (2017)
Olius

**Olius** é un concello da provincia de Lleida, en Cataluña, pertencente á comarca do Solsonès.

Tiña en 2014 unha poboación de 902 habitantes agrupados en 4 entidades de poboación: Brics, el Castellvell, Olius e a capital municipal, el Pi de Sant Just.

Destacan a igrexa de Sant Esteve e a súa cripta, e o cemiterio municipal.

## Véxase tamén 
### Ligazóns externas 
*Sitio web do concello
Callús

**Callús** é un concello da provincia de Barcelona, en Cataluña, pertencente á comarca do Bages. Atópase no noroeste da chaira do Bages, á esquerda do val do río Cardener.

Tiña en 2014 unha poboación de 1.985 habitantes agrupados en 6 entidades de poboación: Antius, Callús, Can Cavaller, El Cortès, Els Manxons e Viladelleva. A maioría da poboación concéntrase na capital, Callús.

Destacan a igrexa románica de Sant Sadurní e o castelo Gotmar.

## Demografía 
Conta cunha poboación de 2099 habitantes (INE 2023).
 

## Notas 
## Véxase tamén 
### Ligazóns externas 
*Sitio web do concello
Sant Joan de Vilatorrada

**Sant Joan de Vilatorrada** é un concello da provincia de Barcelona, en Cataluña, pertencente á comarca do Bages. Atópase a 3&nbsp;km da cidade de Manresa.

O núcleo orixinario chamábase Sant Martí de Torroella. En 1937 o concello pasou a chamarse Vilatorrada de Cardener e despois da guerra recuperou o nome de Sant Martí. En 1962 pasou a chamarse Sant Joan de Torroella e en 1981 cambiouse polo actual Sant Joan de Vilatorrada.

Tiña en 2014 unha poboación de 10.733 habitantes agrupados en 3 entidades de poboación: a capital Sant Joan de Vilatorrada, a entidade municipal descentralizada de Sant Martí de Torroella e a pequena localidade de Joncadella.

## Véxase tamén 
### Ligazóns externas 
*Sitio web do concello
Arepa de ovo

A **arepa de ovo** (chamada tamén ''arepa'e huevo'') é unha arepa típica da Costa Atlántica colombiana, a cal se compón de arepa de millo e ovo no interior. A súa preparación consiste en frixir a masa anticipadamente, logo vértese un ovo cru e vólvese frixir. Algunhas preparacións, ademais do ovo, levan tamén carne desfiada ou carne moída.

## Véxase tamén 
### Outros artigos 
* Arepa
Castellar de n'Hug

'''Castellar de n'Hug''' é un concello da provincia de Barcelona, en Cataluña, pertencente á comarca do Berguedà, no límite co Ripollès. Nel nace o río Llobregat.

Tiña en 2014 unha poboación de 159 habitantes. No século XIX chegou a superar os 1.000 habitantes.

Entre os seus lugares de interese destacan as fontes do Llobregat, as igrexas románicas de Santa Maria e Sant Vicenç de Rus e os museos do Cemento Asland e do Pastor.

## Véxase tamén 
### Ligazóns externas 
*Sitio web do concello
Plains of the Purple Buffalo

***Plains of the Purple Buffalo*** é o segundo álbum da banda de rock progresivo *shels, publicado o 27 de xuño de 2011 a través do selo Shelsmusic.

## Listaxe de cancións 
# "Journey To The Plains" – 7:56
# "Plains of the Purple Buffalo (Part 1)" – 3:20
# "Plains of the Purple Buffalo (Part 2)" – 8:31
# "Searching for Zihuatanejo" – 6:11
# "Vision Quest" – 5:16
# "Atoll" – 1:58
# "Butterflies (On Luci's Way)" – 9:04
# "Crown of Eagle Feathers" – 3:39
# "Bastien’s Angels" – 5:50
# "Conqueror" – 5:24
# "The Spirit Horse" – 7:28
# "Waking" – 4:13
# "Leaving the Plains" – 8:02

## Notas
Somos xente honrada

***Somos xente honrada*** (en castelán, ***Somos gente honrada***) é un filme español dirixido por Alejandro Marzoa que se estreou o 14 de xuño de 2013. Está protagonizado por Miguel de Lira, Paco Tous, Unax Ugalde e Manuela Vellés.

## Argumento 
Suso e Manuel son dous pais de familia e amigos de toda a vida, que quedan sen traballo cumpridos os cincuenta anos. Un día, mentres están a pescar, atopan un paquete con dez quilos de cocaína.

## Personaxes 
* Miguel de Lira como Manuel
* Paco Tous como Suso
* Unax Ugalde como Luis
* Manuela Vellés como Julia
* Marisol Membrillo como Carmen
* Manuel Lozano como Chema
* Ricardo de Barreiro como Coach
* Antonio Durán "Morris" como Emilio
* Luís Iglesia como Sandro
* Xosé Manuel Olveira "Pico" como Sogro
* Luísa Merelas como Sogra
* Axel Fernández como Juan
* Kiko Carracedo como Javier

## Véxase tamén 
### Ligazóns externas 
* *Somos xente honrada* en FilmAffinity .
*
Temporada 92-93

***Temporada 92–93*** é unha curtametraxe de Alejandro Marzoa, estreada o 12 de marzo de 2007. Foi producida por Escándalo Films e a Escola Superior de Cinema i Audiovisuals de Catalunya.

## Argumento 
Cando o Celta de Vigo está a piques de descender a Segunda División, dous amigos viven unha tarde de sentimentos e emocións contrapostas por culpa do seu equipo.

## Personaxes 
* Miguel de Lira
* Carlos Blanco
* Inma Ochoa
* Marisa Duaso
* Eduard Cazorla
* Roger Vilà
* Pepe Domingo Castaño (voz)
* Paco González (voz)

## Véxase tamén 
### Ligazóns externas 
* *Temporada 92-93* en FilmAffinity .
*
Vegas Golden Knights

Os **Vegas Golden Knights** son un equipo profesional de hóckey sobre xeo da cidade de Las Vegas (Nevada, Estados Unidos). Fundados en 2016 como equipo de expansión, compiten na National Hockey League (NHL) dende a tempada 2017-18, quedando encadrados na Pacific Division da Conferencia Oeste. O equipo xoga os seus partidos como local no T-Mobile Arena, situado no suburbio de Paradise. Na súa primeira tempada na NHL o equipo conseguiu proclamarse campión da súa división na liga regular, e da Conferencia Oeste nos *play-offs*, converténdose así no terceiro equipo que chegaba ás finais da Stanley Cup na súa primeira tempada logo dos Toronto Arenas (1918) e os St. Louis Blues (1968).

## Personalidades 
### Xogadores 
#### Números retirados 
Aínda que a franquía non ten ningún número retirado, o equipo non pode empregar o número 99 para ningún dos seus xogadores, xa que este foi retirado de todos os equipos da liga en honor a Wayne Gretzky o 6 de febreiro do ano 2000 durante o Partido das Estrelas celebrado na cidade de Toronto (Canadá).''

### Adestradores 
O 13 de abril de 2017 o director xeral dos Vegas Golden Knights, George McPhee, anunciaba ao canadense Gerard Gallant como primeiro adestrador da franquía. Gallant chegou aos Golden Knights logo de adestrar durante máis de dúas tempadas (entre 2014 e 2016) aos Florida Panthers, de onde foi cesado o 27 de novembro de 2016 logo dun mal inicio de tempada.

### Directores xerais 
O primeiro director xeral da franquía é o canadense George McPhee, nomeado o 13 de xullo de 2016. McPhee xa fora director xeral dos Washington Capitals entre 1997 e 2014, e ocupara outros cargos directivos nos Vancouver Canucks e os New York Islanders.

## Trofeos 
### Trofeos colectivos 
;Clarence S. Campbell Bowl
O Clarence S. Campbell Bowl é actualmente o trofeo outorgado ao campión da Conferencia Oeste. Os Golden Knightss gañaron este galardón na súa primeira tempada de existencia:

* 2018

## Notas 
## Véxase tamén
Arkaitz Goikoetxea

**Arkaitz Goikoetxea Basabe**, nado en Barakaldo o 4 de maio de 1980, é un terrorista do País Vasco, membro da organización ETA.

## Traxectoria 
Procedente da kale borroka empezou a actuar no 2000, cando perdeu tres dedos dunha man manipulando un cóctel molotov. Tras varias detencións por accións de apoio a ETA, foi acusado de atacar o 5 de xullo de 2001 a dous ertzainas con cócteles molotov. O 24 de outubro de 2002, foi detido e permaneceu en prisión até 2005. Foi declarado en busca e captura ese mesmo ano ó non presentarse a un xuízo que tiña pendente. A partir dese momento consideróuselle un membro *liberado* de ETA.

Foi detido, xunto ó resto do *Comando Biscaia*, o 22 de xullo de 2008. Atribúeselle a dirección do comando baixo as ordes do xefe dos mesmos, Txeroki. Impútanselle os delitos de integración en organización terrorista, de asasinato pola morte dun axente da Garda Civil o 14 de maio de 2008 en Legutio, conspiración para a detención ilegal, estragos e conspiración para o asasinato do xuíz da Audiencia Nacional, Fernando Grande-Marlaska.

## Notas
Castro de Rei (homónimos)

Como topónimo **Castro de Rei** pode referirse a:

;En Galiza
***Castro de Rei**, concello da comarca da Terra Chá;
****Castro de Rei**, parroquia de dito concello;
*****Castro de Rei**, lugar de dita parroquia;
***Castro de Rei de Lemos**, parroquia do concello de Paradela.

## Véxase tamén
### Outros artigos
Nefrópidos

A dos **nefrópidos** (*Nephropidae*) é unha familia de crustáceos malacostráceos da orde dos decápodos, e infraorde dos astacideos, mariños, moitas de cuxas especies son moi apreciadas en gastronomía. Habitan en fondos oceánicos de boa parte do mundo.

Dentro desta familia están a cigala (*Nephrops norvegicus*), o lumbrigante (*Homarus gammarus*) e o lumbrigante americano (*Homarus americanus*).

Cómpre non confundilos coas lagostas, que pertencen á familia dos palinúridos.

## Hábitat 
Os nefrópidos viven en fondos rochosos, areosos ou lamacentos desde a liña costeira até máis alá da plataforma continental. Xeralmente viven de forma solitaria en fendeduras ou tobos debaixo das rochas ou escavadas na area.

As condicións ambientais do hábitat onde viven poden variar dun océano a outro, pero a temperatura ambiente non presenta grandes flutuacións dado que habitan nunha inmensa masa de auga, que é o océano.

## Características 
Son crustáceos de corpo de forma tubular, cuxa casca ten un rostro ben desenvolvido.

Os tres primeiros pares de patas terminan en pinzas (quelas). As pinzas do primeiro par son moito máis grandes que as dos outros.
 
As antenas son cilíndricas e moito máis longas que o corpo.

No rostro destacan dous ollos protuberantes protexidos por senllas proxeccións espiñentas.

Teñen que pasar uns 5 anos desde o seu estado larval até que alcanzan o tamaño legal para o seu consumo.

Son depredadores e preeiros que se alimentan de moluscos e materia en descomposición doutros animais. Porén, tamén poden comer peixes, e escavar para encontrar ameixas e outros bivalvos, e así mesmo poden alimentarse de algas e os pequenos peixes que viven nelas.

## Clasificación 
A familia foi descrita en 1852 polo naturalista estadounidense James Dwight Dana.

Segundo o ITIS, na actualidade recoñécense na familia as seguintes subfamilias cos seguintes xéneros actualmente viventes:

'*Familia *Nephropidae'''* Dana, 1852
* Subfamilia *Neophoberinae* Glaessner, 1969 
** *Acanthacaris* Bate, 1888
* Subfamilia *Nephropinae* Dana, 1852 
** *Eunephrops* Smith, 1885
** *Homarinus* Kornfield, Williams & Steneck, 1995
** *Homarus* Weber, 1795
** *Metanephrops* Jenkins, 1972
** *Nephrops* Leach, 1814 
** *Thymopides* Burukovsky & Averin, 1977
* Subfamilia *Thymopinae* Holthuis, 1974  
** *Nephropides* Manning, 1969
** *Nephropsis* Wood-Mason, 1873
** *Thymops* Holthuis, 1974
** *Thymopsis* Holthuis, 1974

## Galería 

Ficheiro:Acanthocaris tenuimana.jpg|*Acanthocaris tenuimana*
Ficheiro:Cancer capensis Herbst.png|*Homarinus capensis*
Ficheiro:Homarus americanus.png|*Homarus americanus*
Ficheiro:Metanephrops japonicus edit.jpg|*Metanephrops japonicus*
Ficheiro:Nephrops norvegicus 1.jpg|*Nephrops norvegicus*
Ficheiro:Nephropsis rosea.jpg|*Nephropsis rosea*

## Notas 
## Véxase tamén 
### Bibliografía 
* 
* 
* 

### Outros artigos 
* Lumbrigante
* Cigala

### Ligazóns externas 
* *Nephropidae* Dana 1852  en Fossilworks.
* *Nephropidae* Dana, 1852 no WoRMS. 
* *Nephropidae* Dana, 1852 no ITIS. 
* *Nephropidae* na ADW.
* *Nephropidae''  na EOL.
Jerry Garcia

**Jerome John "Jerry" Garcia**, nado en San Francisco o 1 de agosto de 1942, e finado en Forest Knolls, no condado californiano de Marin o 9 de agosto de 1995, foi un cantante compositor e guitarrista estadounidense, máis coñecido polo seu traballo coa banda&nbsp;Grateful Dead, co cal acadou a fama durante era da&nbsp;contracultura era na década de 1960. Aínda que el renegaba esa función, Garcia foi visto por moitos como o dirixente ou "voceiro" do grupo.
## Traxectoria
Un dos seus fundadores, Garcia actuou co Grateful Dead durante toda a súa carreira de trinta anos (1965–1995). Garcia tamén fundou e participou nunha variedade de proxectos paralelos, incluíndo a Saunders–Garcia Band (co seu amigo Merl Saunders), a Jerry Garcia Band, Old and in the Way, o dúo acústico Garcia/Grisman, Legion of Mary, e os New Riders of the Purple Sage (o cal Garcia co-fundou con John Dawson e David Nelson).
## Vida persoal
Os devanceiros de Jerry Garcia por parte do seu pai eran galegos, pois este era natural de Sada, e por parte da súa nai eran irlandeses e suecos.

## Notas
Astacideos

A dos **astacideos** (*Astacidea*) é unha infraorde de crustáceos da orde dos decápodos, que foi descrita en 1802 polo entomólogo francés Pierre André Latreille na súa obra en tres volumes ''Histoire naturelle, générale et particulière des Crustacés et des Insectes. Ouvrage faisant suite à l'histoire naturelle générale et particulière, composée par Leclerc de Buffon, et rédigée par C. S. Sonnini, membre de plusieurs Sociétés savantes*.

Comprende, entre outras especies, os cangrexos de río, os lumbrigantes e as cigalas, así como numerosos taxons fósiles.

En 2009 este grupo comprendía 782 especies recoñecidas, unhas 400 das cales corresponden á familia dos cambáridos. Os restantes dous pares de pereiópodos son simples (sen pìnzas), excepto en *Thaumastocheles*, no que o quinto pereiópodo ten "unha pinza diminuta".

## Distribución 
Os astacideos encóntranse en todo o mundo, tanto nos océanos como en auga doce, excepto no continente africano e en partes de Asia.

## Clasificación 
Segundo o **WoRMS**, a infraorde os astacoideos comprende as tres superfamilias seguintes:

*'Infraorde *Astacidea*'* Latreille, 1802
* Superfamilia *Astacoidea* Latreille, 1802 
** Familia *Astacidae* Latreille, 1802
** Familia *Cambaridae* Hobbs, 1942
* Superfamilia *Enoplometopoidea* Saint Laurent, 1988 
** Familia *Enoplometopidae* Saint Laurent, 1988
* Superfamilia *Glypheoidea* Winkler, 1883 
** Familia *Glypheidae* Winkler, 1883 
* Superfamilia *Nephropoidea* Dana, 1852 
** Familia *Nephropidae* Dana, 1852
** Familia *Thaumastochelidae* Bate, 1888 
* Superfamilia *Parastacoidea* Huxley, 1879 
** Familia *Parastacidae* Huxley, 1879

## Galería 

File:Shasta crayfish.jpg|*Pacifastacus fortis* (familia dos astácidos)
File:Procambarus clarkii Campogalliano.jpg|*Procambarus clarkii*(familia dos cambáridos)
File:Lamington Blue Crayfish.jpg|*Euastacus sulcatus*(familia dos parastácidos)
File:Enoplometopus antillensis01.jpg|*Enoplometopus antillensis*(familia dos enoplometópidos)
File:KreeftbijDenOsse.jpg|*Homarus gammarus*(familia dos nefrópidos)

## Notas 
## Véxase tamén 
### Bibliografía 
* J. W. Martin & G. E. Davis (2001): *An Updated Classification of the Recent Crustacea*.
* Sammy De Grave, N. Dean Pentcheff & Shane T. Ahyong (2009): *A classification of living and fossil genera of decapod crustaceans* .

### Outros artigos 
* Decápodos
* Pleociemados

### Ligazóns externas 
* *Astacidea* no WoRMS. (Lista das familias). 
* *Astacidea* Latreille 1802  en Fossilworks. 
* *Astacidea* Latreille, 1802 no ITIS.
* *Astacidea''  na EOL.
Iñaki Pérez Beotegi

**Iñaki Pérez Beotegi**, *Wilson*, nado en Vitoria en 1948, e finado en Vitoria o 11 de marzo de 2008 foi un activista político vasco militante de ETA.

Despois de pasar algún tempo a estudar en Inglaterra, onde traballaban os seus pais, uniuse a ETA-V Asemblea. Alí tamén participou en folga de fame en apoio dos xulgados no Proceso de Burgos e causou un incendio na embaixada española en Londres en 1970. Volveu para o País Vasco, pero despois do secuestro de Lorenzo Zabala tivo que fuxir de novo, e, grazas ós seus coñecementos de inglés, foi o encargado de eido internacional de ETA.

É considerado, xunto a'*Argala*, o cerebro da Operación Ogro, que foi o asalto contra Luis Carrero Blanco. Despois, pasouse a ETA pm e foi detido en Barcelona en 1975, con Jon Paredes Manot, grazas á información do infiltrado *Lobo*. Pouco antes da amnistía de 1977 foi excarcerado e enviado para a Noruega con Xabier Izko de la Iglesia, Iñaki Múgica Arregi, *Ezkerra*, José Antonio Garmendia e Iñaki Sarasketa entre outros, ata que a amnistía lle permitiu volver.

Unha vez incorporado á vida pública ingresa en Euskadiko Ezkerra, pero o 1983 e abandónaa e funda Auzolan con Iñaki Múgica Arregi, pero tras o fracaso recuou e dedicouse a industria da hostelaría. Morreu o 10 de marzo de 2008 en Vitoria tras unha longa enfermidade.

## Notas 
## Véxase tamén 
### Ligazóns externas 
* Fotografía de Wilson
Xabier Izko de la Iglesia

**Xabier Izko de la Iglesia**, nado en Berango (Biscaia) en 1941, é un activista vasco, ex-militante de Euskadi Ta Askatasuna dende 1963.

## Traxectoria 
Fillo de pai navarro e nai de Zamora, traballou como impresor e estaba casado con Ione Dorronsoro, irmá de Unai Dorronsoro. Implicado no asasinato do comisario franquista Melitón Manzanas en 1968, foi ferido e detido pola policía en Pamplona en 1969, cando el estaba tentando liberar algúns presos de ETA con Gregorio López Irasuegi, e condenado a morte no Proceso de Burgos ó imputarlle a el a autoría material do asasinato, aínda que el o rexeitou máis tarde. Por mor da presión internacional a pena foi conmutada a cadea perpetua e foi trasladado á prisión de El Puerto de Santa María. En 1977, foi amnistiado e expulsado a Oslo; ó mesmo tempo, matriculouse no partido EIA, que máis tarde evolucionaría en Euskadiko Ezkerra. Retirado da política, no 2000 renegou publicamente do seu pasado de ETA, xunto con Teo Uriarte, Mario Onaindia, José María Dorronsoro e Xabier Larena.
## Notas
Ione Dorronsoro

**Ione Dorronsoro Ceberio**, nada en Ataun, Guipúscoa, 1939, é unha activista vasca, irmá de Unai Dorronsoro e esposa de Xabier Izko de la Iglesia. Estudou música e militou en ETA coma o seu irmán e marido. Detida en 1969, foi condenado a 50 anos de prisión no Proceso de Burgos. Foi encarcerada en Alcalá de Henares, onde participou en varias folgas de fame e foi internada dúas veces no hospital psiquiátrico. En 1977, foi amnistiada e expulsada a Noruega co seu marido e irmán. Máis tarde, foi unha militante en Euskadiko Mugimendu Komunista (EMK), onde foi candidata ó Consello da Deputación Foral de Guipúscoa.

## Notas 
## Véxase tamén 
### Ligazóns externas 
* Proceso de Burgos
Unai Dorronsoro

**José María Dorronsoro Ceberio**, tamén coñecido como **Unai Dorronsoro**, nado en Ataun, Guipúscoa en 1941, é un activista vasco. Fillo dunha familia vascófona, foi un seminarista ata 1965, comezou a militar en ETA e foi condenado a morte no Proceso de Burgos en 1970, acusado da morte de Melitón Manzanas en 1968. Máis tarde, foille conmutada a pena de prisión e cando chegou a amnistía xeral de 1977, foi expulsado por un tempo a Noruega. Cando volveu, foi un militante de Euskadiko Ezkerra, pero, a continuación, pasouse a Euskadiko Mugimendu Komunista (EMK). Despois traballou como traballador non cualificado nunha fábrica e renegou do seu pasado en ETA como Teo Uriarte, Mario Onaindia, Xabier Izko de la Iglesia e Xabier Larena.

## Notas 
## Véxase tamén 
### Outros artigos 
* Proceso de Burgos
Gregorio López Irasuegi

**Gregorio López Irasuegui**, nado en Bilbao en 1946 e finado en 1988 foi un loitador contra o franquismo vasco. Integrouse en ETA na década de 1960. Foi detido xunto con Xabier Izko de la Iglesia, en Pamplona o 5 de xaneiro de 1969, cando ambos estaban preparando para ceibar da prisión de Pamplona á súa esposa, Arantxa Arruti, que estaba detida daquela. Implicado no Proceso de Burgos (1970), foi condenado a corenta anos de prisión. Foi enviado a prisión de Puerto de Santa María, onde foi posto en prisión preventiva o 21 de setembro de 1976 ata que foi amnistiado en 1977.

## Véxase tamén 
### Outros artigos 
* Proceso de Burgos
Teo Uriarte

**Eduardo Uriarte Romero**, nado en Sevilla en 1945, máis coñecido como **Teo Uriarte**, é un político vasco de orixe andaluza. En 1953, trasladouse coa súa familia ó País Vasco e en 1964 intégrase en ETA. Foi detido pola policía en 1969 e implicado no macroproceso coñecido como o Proceso de Burgos, no que foi condenado a pena de morte. A pena foi conmutada por mor da presión internacional, e xunto con Mario Onaindia Natxiondo foi trasladado de cárcere en cárcere para Córdoba e Cáceres ata que chegou a amnistía de 1977. Foi un dos fundadores de Euskadiko Ezkerra (EE), o partido polo que foi elixido para o parlamento nas eleccións para o Parlamento Vasco, en 1980. Máis tarde, en 1993, foi un dos promotores da fusión de EE co Partido Socialista de Euskadi, co que foi vice-alcalde de Bilbao. Foi nomeado como o director da Fundación para a Liberdade con Nicolás Redondo Terreros e Edurne Uriarte, algo que levou a enfrontamentos dialéctica coa Asociación de Vítimas do Terrorismo e a amosarse crítico coa política antiterrorista de José Luís Rodríguez Zapatero.

## Notas 
## Véxase tamén 
### Ligazóns externas 
* Proceso de Burgos
Vilanova de Sau

**Vilanova de Sau** é un concello da provincia de Barcelona, en Cataluña, pertencente á comarca de Osona, no límite coa Selva.

Está situado ao leste do río Ter. No seu termo municipal atópanse as Guilleries e o encoro de Sau, no que se practican deportes de auga e que atrae a moitos turistas. En 1962 coa construción do encoro a localidade de Sant Romà desapareceu baixo as súas augas. Cando os niveis de auga son baixos as súas construcións quedan á vista novamente, entre as que destaca o campanario da igrexa.

Tiña en 2014 unha poboación de 314 habitantes agrupados en 4 entidades de poboación: Sant Andreu de Bancells, Sant Pere de Castanyadell, Sant Romà de Sau e Vilanova de Sau.

## Véxase tamén 
*Sitio web do concello
Iñaki Sarasketa

**Iñaki Sarasketa Ibañez**, nado en Oiartzun en 1948 e finado na mesma localidade en agosto de 2017 foi un militante vasco, ex-membro de ETA. El era o xefe de ETA en Guipúscoa e acompañaba a Txabi Etxebarrieta cando o 7 de xuño de 1968 se produciu o asasinato do garda civil José Pardines Arcay en Aduna. Detido o día seguinte na parroquia d'Errezil, foi torturado por Melitón Manzanas e xulgado nun consello de guerra polo resumo xuízo. Inicialmente foi condenado a 58 anos de prisión, pero inmediatamente foi revisado a sentenza e condenado a morte. Isto provocou unha forte presión internacionalmente e as protestas dos políticos (PNB, PCE, PSOE, UGT), razón pola cal el foi de novo conmutada a cadea perpetua.

Pouco antes de amnistía de 1977 foi excarcerado e enviado para a Noruega con Xabier Izko de la Iglesia, Iñaki Múgica Arregi, *Ezkerra*, José Antonio Garmendia Artola e Iñaki Pérez Beotegi *Wilson* , entre outros, ata unha a amnistía lle permitiu volver. Lonxe de ETA, foi candidato ó Parlamento Vasco nas eleccións de 1984 por Auzolan. Non se lle coñece actividade política posterior.

## Notas
Marcos Ana

**Fernando Macarro Castillo**, máis coñecido polo pseudónimo **Marcos Ana**, nado en Alconada (Salamanca) o 20 de xaneiro de 1920 e finado en Madrid o 24 de novembro de 2016, e 

## Obra 
* 
*  En colaboración con Luis Alberto Quesada e Jesús López Pacheco
* 
* 
* 
* 

## Notas
## Véxase tamén
### Bibliografía 
* 
* 
### Ligazóns externas 
*
Les Guilleries

**Les Guilleries** é un macizo situado no nordés de Cataluña, no vértice entre a Cordilleira Prelitoral e a Cordilleira Transversal, formando parte das dúas. Está no límite entre as comarcas da Selva e Osona, pertencentes ás provincias de Xirona e Barcelona respectivamente, preto da localidade de Sant Hilari Sacalm.

Trátase dun macizo poboado de aciñeiras e algunhas sobreiras, de carácter mediterráneo, e carballos e faias, de carácter eurosiberiano, aínda que moitos deles foron substituídos por áreas forestais, principalmente piñeiros e abetos.

O seu pico principal é Sant Miquel de Solterra ou les Formigues (1.204 m). Nos seus arredores atópanse os encoros de Sau e Susqueda, no río Ter. O río Onyar e o Sot de la Noguerola teñen as súas fontes no macizo.
Sant Hilari Sacalm

**Sant Hilari Sacalm** é un concello da provincia de Xirona, en Cataluña, pertencente á comarca da Selva. É considerada a capital das Guilleries, por atoparse no interior dese macizo.

É coñecida como a vila das cen fontes, xa que no seu termo municipal hai máis dun cento de fontes, entre as que destaca a Font Vella. Unha das súas festas máis importantes, o Vía Crucis Vivente, está declarado festa tradicional de interese nacional.

Tiña en 2014 unha poboación de 5.681 habitantes.

## Véxase tamén 
*Sitio web do concello
Neon Ballroom

***Neon Ballroom*** é o terceiro álbum da banda australiana de rock alternativo Silverchair, publicado o 8 de marzo de 1999 a través dos selos Murmur e Epic.

## Listaxe de cancións
Melitón Manzanas

**Melitón Manzanas González**, nado en Donostia o 9 de xuño de 1909, e finado en Irún, Guipúscoa o 2 de agosto de 1968, foi un policía español durante a ditadura de Francisco Franco, colaborador da Gestapo durante a segunda guerra mundial e xefe da Brigada Político-Social de Guipúscoa, posto dende o que torturou a numerosos opositores ó réxime. Foi asasinado por Euskadi Ta Askatasuna (ETA) no que foi o primeiro atentado premeditado desta organización.

## Notas
Txabi Etxebarrieta

**Javier Etxebarrieta Ortiz**, nado en Bilbao, Biscaia o 14 de outubro de 1944, e finado en Tolosa, Guipúscoa o 7 de xuño de 1968, máis coñecido como **Txabi Etxebarrieta**, foi un destacado dirixente de Euskadi Ta Askatasuna (ETA) nos anos 60, coñecido por ser o autor material do primeiro asasinato desta organización e tamén por ser o primeiro militante de ETA morto nun enfrontamento armado coa Garda Civil, polo que se converteu nunha icona dentro da contorna de ETA e da esquerda abertzale.

## Primeiro asasinato de ETA 
O 7 de xuño de 1968, o coche no que viaxaban Etxebarrieta e o tamén activista Iñaki Sarasketa é detido por un control da Garda Civil en Aduna (Guipúscoa). Temendo que fosen descubertos, Txabi Etxebarrieta descendeu do coche disparando ó axente José Pardines Arcay. Foi o primeiro asasinato de ETA.

## A morte de Etxebarrieta 
Etxebarrieta e Sarasketa déronse á fuga refuxiándose na casa dun cura de Tolosa. Tras permanecer unhas horas refuxiados decidiron abandonar a casa parroquial, sendo parados inmediatamente por axentes da Garda Civil que aínda non coñecían as súas identidades, durante o cacheo non detectaron a pistola que portaba Sarasketa, con todo si atoparon a de Etxebarrieta, nese momento iniciouse un tiroteo no que resultou morto Txabi Etxebarrieta con dúas feridas de bala en Benta Haundi (Tolosa). Iñaki Sarasketa logrou escapar do tiroteo apuntando coa súa arma ó condutor dun coche, ó cal obrigou a transportarlo até a Igrexa de Errezil, onde se refuxiou para ser detido ó día seguinte.

Posteriormente Sarasketa foi sometido a un Consello de Guerra, o primeiro tras a Guerra Civil Española, no que foi condenado á morte. Coa intercesión ante Francisco Franco do Xeneral das Xesuítas, o pai Pedro Arrupe, foi conmutada a pena de morte pola de reclusión e, brutalmente mallado, ingresou en prisión, onde pasou 9 anos até a amnistía de 1977.

## Notas
Facundo Perezagua

**Facundo Perezagua Suárez**, nado en Toledo o 27 de novembro de 1860, e finado en Bilbao o 29 de abril de 1935, foi un político socialista, comunista e sindicalista español. Foi o organizador do PSOE e a Unión Xeral de Traballadores en Biscaia, un do tres núcleos (xunto con Asturias e Madrid) dos que xurdiu o socialismo español e posteriormente do PCE. Foi un dos principais líderes obreiros de Biscaia que sentaron as bases da fundación do histórico Partido Comunista de Euskadi.

## Recoñecementos 
* A súa celebre figura deu nome a un dos principais batallóns comunistas do Euzko Gudarostea, "Batallón Facundo Perezagua".
* A actual rúa Gimnasio do barrio de San Francisco de Bilbao levou o seu nome ata 1937.
* 2025: O Grupo Memoria Bilbao La Vieja organizou unha homenaxe a Facundo Perezagua no 90 aniversario da súa morte.

## Notas 
## Véxase tamén 
### Bibliografía 
* , Vicente (1994).
Juan José Pujana

**Juan José Pujana Arza**, nado en Bilbao o 13 de xaneiro de 1943 e finado na mesma cidade o 2 de febreiro de 2022, foi un político do País Vasco, que foi Presidente do Parlamento Vasco na súa primeira e segunda lexislatura tras a transición política (1980-1987). Foi candidato a alcalde polo PNV no municipio de Elorrio nas eleccións de 2011.

## Biografía 
Licenciado en Dereito, membro primeiro do Partido Nacionalista Vasco e, máis tarde, un dos fundadores de Eusko Alkartasuna, foi Conselleiro de Ordenación Territorial, Urbanismo e Medio Ambiente do Consello Xeral Vasco durante o período preautonómico (1978-1980) en substitución de Juan Ajuriaguerra e sendo Lehendakari Ramón Rubial. Foi elixido deputado ó Parlamento Vasco nas tres primeiras lexislaturas (1980-1990), e Presidente do mesmo até 1987. Na terceira e cuarta lexislatura de España foi designado senador pola comunidade autónoma do País Vasco (1987-1991).

Dende que abandonou a actividade política institucional foi coordinador xeneral de Musikene, o Centro Superior de Música do País Vasco, tradutor de obras clásicas ó éuscaro e membro da Real Sociedade Bascongada de Amigos do País.

## Véxase tamén 
### Ligazóns externas 
* Ficha no Senado.
* Ficha no Parlamento Vasco.
* Quen é quen, Musikene
* Juan José Pujana substitúe a Juan Ajuriaguerra no Consello Vasco, El País, 2 de setembro de 1978.
Departamento de Interior da Generalitat de Cataluña

[miniatura|250x250px|[Miquel Sàmper, actual conseller d'Interior.]]
O **Departamento de Interior** (en catalán: ''Departament d'Interior*) é un dos departamentos nos que se organiza a actual administración da Generalitat de Cataluña, encargado de exercer as atribucións nos seguintes ámbitos:
*As funcións relacionadas coa seguridade cidadá
*O tráfico
*As emerxencias e a protección civil
*A prevención, extinción de incendios e salvamento
*Os espectáculos públicos e actividades recreativas
*Calquera outra que dispoñan as leis e outras disposicións

Durante as lexislaturas I a V (1980-1999) da Generalitat contemporánea, estas competencias estaban adscritas ao Departamento de Gobernación.

Dependen do departamento o Insituto de Seguridade Pública de Cataluña, o Centro de Atención e Xestión de Chamadas de Urxencia 112 e o Servizo Catalán de Tráfico.

A súa sede principal atópase no Palau del Marquès de Santa Isabel, no Passeig de Sant Joan de Barcelona.

## Composición  
O máximo representante do Departamento de Interior é o *'''conseller d'Interior''''' (conselleiro de Interior). Baixo a dirección do conseller, o Departamento estrutúrase nos seguintes órganos:
*A Secretaría Xeral
*A Dirección Xeral de Prevención, Extinción de Incendios e Salvamentos
*A Dirección Xeral da Policía
*A Dirección Xeral de Protección Civil
*A Dirección Xeral de Administración de Seguridade

## Lista de consellers d'Interior 
## Véxase tamén 
### Ligazóns externas 
*Sitio web oficial
Maite Pagazaurtundúa

**María Teresa Pagazaurtundúa Ruiz**, nada en Hernani, Guipúscoa, en 1965, máis coñecida como **Maite Pagazaurtundúa** ou **Maite Pagaza**, é unha política, activista e escritora española. Na actualidade é deputada do Parlamento Europeo, onde é vicepresidenta do Grupo da Alianza de Liberais e Demócratas Europeos ALDE e  portavoz de Unión Progreso e Democracia no Parlamento Europeo. Defínese como unha socialdemócrata defensora da liberdade, a xustiza e a igualdade.

## Biografía 
Naceu en Hernani en 1965 no seo dunha familia traballadora. A súa nai, Pilar Ruiz, foi refuxiada de guerra e co tempo converteuse tamén en activista polas liberdades en Euskadi. É a menor de tres irmáns. Un deles, Joseba Pagazaurtundúa, foi asasinado por ETA en 2003 tras anos de ameazas, acoso e agresións.

Estudou nunha Ikastola, polo que é unha das poucas políticas vascas non nacionalistas bilingüe en español e éuscaro. Licenciouse en Filoloxía Hispánica e en Filoloxía Vasca pola Universidade de Deusto. Tamén cursou estudos de Dereito en éuscaro. Sufriu unha agresión na facultade pola que tivo que abandonar as clases presenciais.

Durante a súa mocidade estableceu a súa residencia en Donostia. Tras anos de acoso, persecución e agresións, e especialmente tras o asasinato do seu irmán Joseba a mans de ETA, tivo que trasladarse xunto á súa familia, por recomendación policial, fóra do País Vasco. Está casada e ten dúas fillas.

## Notas
Rakel Peña

**Rakel Consuelo Peña Somavilla**, coñecida como **Rakel Peña**, nada en Vitoria en 1964, é unha política abertzale, ex-parlamentaria vasca (1998-2001 e 2004-05) por Herri Batasuna, Euskal Herritarrok e  Sozialista Abertzaleak.

## Parlamentaria Vasca 
Rakel Peña, natural da cidade Vitoria, é de oficio administrativa.

En 1998, tras ser encarcerada a Mesa Nacional de Herri Batasuna, Rakel Peña foi elixida pola coalición abertzale para substituír como parlamentaria vasca a Mati Iturralde, unha das parlamentarias que foran encarceradas e inhabilitadas polo Tribunal Supremo. Por aquel entón, Peña, que procedía de Egizan, a organización feminista da esquerda abertzale, era pouco coñecida pola opinión pública vasca. Durante uns meses exerceu como voceira do seu grupo parlamentario.

En 1998, foi unha das promotoras da plataforma electoral Euskal Herritarrok, da que figurou como candidata por Áraba ó Parlamento Vasco. Nas eleccións autonómicas de 1998 saíu elixida parlamentaria. Peña manteríase no cargo até 2001, pero non sería reelixida nas seguintes eleccións autonómicas de 2001, debido ó forte descenso de votos de Euskal Herritarrok. Nesta lexislatura (1998-2001) foi a vicepresidenta segunda do Parlamento Vasco.

En 2001 o seu nome figura como o dun dos promotores de Batasuna, formación política xurdida pola refundación de Herri Batasuna. Peña sería elixida como unha das integrantes da Mesa Nacional de Batasuna. Con posterioridade non sería renovada como membro da Mesa Nacional.

En 2004, o seu compañeiro de partido Antton Morcillo dimitiu do seu cargo por motivos persoais, o que fixo que Rakel, a seguinte da lista accedese ó cargo de parlamentaria por terceira lexislatura consecutiva. Esta vez fíxoo no seo do grupo Sozialista Abertzaleak. Estivo no cargo até o final da lexislatura.

Durante a lexislatura 2004-08 non puido presentarse ó seren ilegalizadas as candidaturas de Batasuna.

## Véxase tamén 
### Ligazóns externas 
* Ficha no Parlamento Vasco
* Ficha nas Xuntas Xerais de Álava
Ricardo Zariquiey Cenarro

**Ricardo Zariquiey Cenarro**, nado en Caparroso, Navarra en 1870 e finado en Arenys de Munt, Barcelona en 1943, foi un médico pediatra, entomólogo e carcinólogo español. Foi o pai de Ricardo Zariquiey Álvarez, tamén pediatra, entomólogo e carcinólogo.

## Traxectoria 
Ricardo Zariquiey Cenarro naceu en Navarra, pero trasladouse a Barcelona para cursar a carreira de medicina na universidade desta cidade, especializándose en pediatría. Desde entón quedou sempre en Cataluña. A súa residencia estaba en Arenys de Munt, lugar no que fixo construír unha gran mansión que foi coñecida como *Can Zariquiey*, que hoxe en día aínda se conserva (a casa e o nome).

Zariquiey Cenarro foi un dos iniciadores en España, desde 1917, da biospeleoloxía, isto é, do estudo dos animais que viven nas covas. Foi acompañado nestes estudos polo seu fillo Ricardo Zariquiey Álvarez (1897-1965), dándose a circunstancia de que durante uns anos, os dous chegaron a traballar conxuntamente no estudo da fauna cavernícola. Á hora de interpretar as actividades dos Zariquiey pai e fillo Zariquiey, aparecen a miúdo dúbidas sobre a autoría, xa que, aínda que asinaban as súas obras cos dous apelidos, cando outros autores falaban deles non adoitaban facer esta diferenciación. En 1917, cando os dous se dedicaban á biospeleoloxía, o pai tiña 47 anos, e o fillo, 20. Até 1942, un ano antes da morte do pai, a maioría das investigacións podería deberse tanto a un como ao outro.

## Epónimo 
En 1955, o doutor Francesc Español dedicoulle unha nova especie de coleóptero cavernícola que descubrira na exploración dunha cova da Cerdaña *Speophilus cenarroi*, en cuxa descrición Español escribiu:

## Abreviatura 
A abreviatura **Zariquiey Cenarro** emprégase para recoñecer a  como autoridade na descrición e clasificación en zooloxía.
 
## Notas 
## Véxase tamén 
### Bibliografía 
* Español, F. (1944): "Ricardo Zariquiey Cenarro 1870-1943 (nota necrológica)". *Graellsia*. **2** (1): 27-31.

## Ligazóns externas 
* Ricard Zariquiey i Cenarro | Galeria de Metges Catalans
Hlothhere de Kent

[miniatura|Cemiterio na [Abadía de Santo Agostiño en Canterbury de catro reis de Kent. A tumba de Hlothhere é a segunda desde a esquerda.]]
**Hlothhere** (), finado o 6 de febreiro de 685, foi un rei de Kent que gobernou desde 673 a 685.

## Traxectoria 
Sucedeu ao seu irmán Ecgberht I en 673. Tivo que entrar en conflito con Mercia, desde que en 676 o rei mercio Æthelred invadiu Kent e causou gran destrución; segundo Beda, nin mesmo as igrexas e os mosteiros foron perdoados, e Rochester foi arrasada.

O poder de Hlothhere sobreviviu esta arremetida, con todo. Parece que por un tempo reinou conxuntamente co seu sobriño Eadric, fillo de Ecgberht I, xa que se promulgou un código de leis aínda existente baixo ambos os seus nomes. En 685, Eadric foi ao exilio e liderou os saxóns do sur contra Hlothhere, quen foi derrotado e morreu das súas feridas.

A información anterior provén de Beda, mais Hlothhere é un rei de Kent do que sobreviviron documentos xenuínos. Un documento coñecido por unha copia do século XV, está datado exactamente a 1 de abril de 675 no primeiro ano do reinado de Hlothhere, o que non cadra coa data de acceso ao trono que lle atribúe Beda. O documento de 679 sobrevive na súa forma orixinal. Dous documentos posteriores atribuídos a Hlothere (S1648, S1648a), parecen ser copias alteradas de documentos de Swæfheard (S10) e Swæfberht (S11) (Kelly 1995). Un código legal, a *Lei de Hlothhere e Eadric*, é atribuído conxuntamente a el e ao seu sucesor Eadric.

## Notas 
## Véxase tamén 
### Ligazóns externas 
* Hlothhere 1 en Prosopografía da Inglaterra anglosaxoa.
Xabier Larena

**Xabier Larena Martínez**, nado en Santurtzi o 30 de outubro de 1945, foi un político e loitador contra o franquismo vasco, un ex-membro de ETA. 

## Biografía 
Estudou economía e ingresou en ETA. O 6 de marzo de 1969, foi detido pola policía franquista e xulgado no Proceso de Burgos en 1970, baixo a acusación de ter participado na morte de Melitón Manzanas, e no que foi condenado a morte e 30 anos en prisión. Por mor da presión internacional foi conmutada a cadea perpetua e foi enviado para cumprir a pena en Cáceres. Foille aplicada a Lei de Amnistía española de 1977, pero o 22 de maio de 1977, foi expulsado a Bélxica cun estatuto de refuxiado político xunto con Jokin Gorostidi, Mario Onaindia, Teo Uriarte e Unai Dorronsoro.

Cando regresou o día 23 de xullo de 1977 integrouse en Euskadiko Ezkerra, un partido co cal foi concelleiro na cidade de Santurtzi en 1981. Tamén traballou como profesor de éuscaro. No ano 2000 renegou publicamente do seu pasado en ETA xunto con Teo Uriarte, Mario Onaindia, José María Dorronsoro e Xabier Izko de la Iglesia.

## Notas 
## Véxase tamén 
### Ligazóns externas 
* Foto Xabier Larena (1981) na proclamación da tregua de ETA pm
Russell Wilson

**Russell Carrington Wilson**, nado o 22 de novembro de 1989 en Cincinnati, Ohio, é un xogador profesional estadounidense de fútbol americano. Tras xogar a nivel universitario en North Carolina State e Wisconsin foi seleccionado na terceira rolda do draft de 2012 polos Seattle Seahawks da National Football League (NFL), onde actualmente xoga como quarterback. O seu maior éxito é o anel de campión da Superbowl XLVIII.

## Véxase tamén 
### Ligazóns externas 
* Perfil na web dos Seattle Seahawks
Kirk Cousins

**Kirk Daniel Cousins**, nado o 19 de agosto de 1988 en Barrington, Illinois, é un xogador profesional estadounidense de fútbol americano. Tras xogar a nivel universitario en Michigan State foi seleccionado na cuarta rolda do draft de 2012 polos Washington Redskins (actuais Washington Commanders) da National Football League (NFL). Actualmente xoga como quarterback nos Minnesota Vikings.

## Véxase tamén 
### Ligazóns externas 
* Perfil na web dos Seattle Seahawks
Nefropoideos

A dos **nefropoideos** (*Nephropoidea*) é unha superfamilia de crustáceos malacostráceos da orde dos decápodos e infraorde dos astacideos.

A superfamilia foi descrita en 1852 polo naturalista estadounidense James Dwight Dana.

Comprende dúas familias viventes e outras tres fósiles.

Os seus parentes máis próximos son as chamadas na bibliografía internacional *lagostas de coral*.

## Clasificación 
'*Superfamilia *Nephropoidea'''* Dana, 1852 
* Familia *Nephropidae* Dana, 1852	— lumbrigantes e cigalas.
* Familia *Thaumastochelidae* Bate, 1888 — un tipo de lumbrigantes moi raros.

Ademais, coñécense tres familias fósiles:
*† *Chilenophoberidae* Tshudy & Babcock, 1997
*† *Protastacidae* Albrecht, 1983
*† *Stenochiridae* Beurlen, 1928

## Galería 

File:Acanthocaris tenuimana.jpg|*Acanthacaris tenuimana*
File:Atlantischer Hummer.jpg|*Homarus gammarus*
File:Metanephrops japonicus edit.jpg|*Metanephrops japonicus*
File:Nephrops Norvegicus (4927452926).jpg|*Nephrops norvegicus*
File:Nephropsis rosea.jpg|*Nephropsis rosea*

## Notas 
## Véxase tamén 
### Bibliografía 
* Martin, J. W. & G.E. Davis (2001): *An Updated Classification of the Recent Crustacea*. Natural History Museum of Los Angeles County. Science Series. Nº 39.
* Tshudy, D. *et al*. (2009): "Phylogeny of marine clawed lobster families Nephropidae Dana, 1852, and Thaumastochelidae Bate, 1888, based on mitochondrial genes". En: Martin, J. W.; Crandall, K. A. & Felder, D. L., eds. *Decapod crustacean phylogenetics*. CRC Press. ISBN 978-1-4200-9258-5, pp.&nbsp;357–368. 
* Türkay, M. (2001): "Decapoda", en: Costello, M. J. et al., eds. *European register of marine species: a check-list of the marine species in Europe and a bibliography of guides to their identification''. París: Muséum national d'Histoire naturelle. Collection Patrimoines Naturels, 50: pp.&nbsp;284–292. ISBN 2-85653-538-0.

### Outros artigos 
* Decápodos
* Astacideos

### Ligazóns externas 
* *Nephropoidea* Dana, 1852 no ITIS.
* *Nephropoidea* Dana 1852  en Fossilworks.
* *Nephropoidea* no WoRMS.
* *Nephropoidea*  na EOL.